《送仕绎张兄复任河间》
明代·林瀚

故人重别帝王州，正值荷花五月秋。一棹晴山江上路，半窗凉月竹边楼。

君从瀛海鸣孙复，谁念新丰客马周。闻说禹门春信近，杏坛回首是龙头。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。